cyanic-selkie/wikianc huggingface dataset:
İradə Əliyeva (biofizik)
Elmi fəaliyyəti
Tədqiqat sahəsi: Bioloji fəal molekulların-zülalların, neyropeptidlərin, hormonların, antibiotiklərin və digər peptid təbiətli birləşmələrin fəza quruluşunun, molekulyar dinamikasının, quruluş və funksiyaları arasındakı əlaqələrin tədqiqi.
Azərbaycan Respublikası Təhsil Nazirliyinin Fizika üzrə Elmi-metodik Şurasının üzvüdür.
Azərbaycan Respublikası Təhsil Nazirliyinin Fasiləsiz Pedaqoji Təhsil üzrə Koordinasiya Şurasının üzvüdür.
Bakı Dövlət Universitetinin fizika fakültəsində fəaliyyət göstərən Dissertasiya Şurasının üzvüdür.
Bakı Universiteti Xəbərləri (fizika-riyaziyyat elmləri seriyası) və Qafqaz Universiteti jurnallarının redaksiya heyətinin üzvüdür.
Rəhbərliyi altında namizədlik dissertasiyalarının müdafiəsi:
Vəliyeva Lalə İslam qızı “Qallatostatinlər ailəsinin neyropeptidlərinin konformasiya imkanları və struktur-funksional qarşılıqlı əlaqələri” (Biologiya elmləri namizədi, ixtisas-Biofizika, 2003 il);
İbrahimova Vəfa Xəlil qızı “Lipid membranlarda poliyen kanallarının funksional yenidənqurma mexanismi” (Biologiya elmləri namizədi, ixtisas-Biofizika, 2004 il);
Əliyev Şəhriyar Nuraddin oğlu “Bioloji obyektlərdə və qida məhsullarında paramaqnit dinitrosil dəmir kompleksləri” (Biologiya elmləri namizədi, ixtisas-Biofizika, 2004 il);
Hənifəyeva Nigar Əli qızı “Neyromedinlər və onların analoqlarının quruluş funksiya əlaqələri” (Fizika-riyaziyyat elmləri namizədi, ixtisas-Biofizika, 2004 il);
Mustafayeva Nərminə Nəriman qızı “Tirozinhidroksilaza molekulunun tənzimləyici domeninin quruluş funksiya əlaqələri” (Fizika-riyaziyyat elmləri namizədi, ixtisas-Biofizika, 2006 il).
Elmi cəmiyyətlərdə üzv:
2012-Membership in the International Council of Scientists, (International Program “Global World Communicator. Education and Science”)
1996-Beynəlxalq EPR Cəmiyyətinin üzvü (Illinois EPR Research Center,USA).
1998-Azərbaycan Biofizika Cəmiyyətinin üzvü (http://www.azbiophys.aznet.org).
Mükafatlar:
SEÇİLMİŞ ELMİ ƏSƏRLƏRİNİN SİYAHISI
MONOQRAFİYA, DƏRSLİK VƏ DƏRS VƏSAİTLƏRİ, PATENTLƏR
Əliyeva İ.N., Vəliyeva L.İ. Molekulyar dinamika üsulu və onun peptid və zülalları modelləşdirilməsində istifadəsi, dərs vəsaiti, Bakı, 90 s., 2007. Vəliyeva L.İ., Əliyeva İ.N. Molekulların quruluş və xassələri, dərs vəsaiti, Bakı, 94 s., 2006. Əliyeva İ.N., Əliyev D.İ., Gurbanov İ.S. Bioloji sistemlərdə dəmir, Monoqrafiya, Bakı, 100 s., 2006. İbrahimova V.X., Əliyev D.İ., Əliyeva İ.N. Radioprotektor, Patent №2003 0218, 2003.
DÖVLƏT VƏ BEYNƏLXALQ PROQRAMLARDA İŞTİRAK
2012-2013- “Biomüxtəliflik və onun mühafizəsi” fənni üzrə kurrikulumun hazırlanması (bakalavriat səviyyəsi üzrə) ATƏT (Avropada Təhlükəsizlik və Əməkdaşlıq Təşkilatı) Bakı Ofisinin qrantı (“Eko-sfera” Sosial-ekoloji Mərkəzi ilə birlikdə). 2011-2012 –AR Prezidenti yanında Elmin İnkişafı Fondu “Azərbaycanda tarix və mədəniyyət abidələrinin tikinti və bağlayıcı materiallarının tərkibinin və yaşının elmlərarası innovasiyalarla öyrənilməsi” adlı layihədə iştirak (Qrant No.EIF-2011-1(3)-82/42/2); 2011-2012 Avropa Birliyinin elmi-texnoloji inkişaf üzrə 7-ci Çərçivə Proqramının Elektronika və Fotonika üçün Nanotexnologiya platforması (Nanotecnology platform for electronics and photonics, NAPEP, FP-7-İNCO-2010-6) adlı layihədə iştirak. 2002-Acıq Cəmiyyət İnstitutu-Yardım Fondunun qrantı (Soros fondlarının Beynəlxalq şəbəkəsi, OSI-AF East East Program grant 646112FA11) “Effect of Ionizing Radiation on Ecological Situation of Countries from Caucasian Region and Caspian Sea Basin” adlı layihədə iştirak. 2000-2001-ABŞ Departamentinin qrantı (Award of the IATP (Internet Access and Training Program in Azerbaijan) Small Grants Program Funded by Bureau of Educational and Cultural affairs of the U.S.Department of State administered by international research & exchange board) “Creation of website for coordination of scientists’ activities in the field of biophysics and other related disciplines such as ecology, biotechnology and pharmacology” adlı layihədə iştirak.
Limfa düyününün stromal hüceyrəsi
Struktur
Limfa düyünləri xarici lifli kapsulla bağlanır, ondan trabekula adlanan nazik divarları limfa düyününə nüfuz edərək onu qismən ayırır. Xarici kapsulun altında və trabekulalar boyunca peritrabekulyar və subkapsulyar sinuslar yerləşir. Bu sinuslar makrofaqları (hüceyrədənkənar matrisi nizamlı saxlamağa kömək edən xüsusi hüceyrələr) ehtiva edən boşluqlardır.
Limfa düyününün daxili hissəsində iki bölgə var: korteks və medulla. Korteksdə limfoid toxuma düyünlərə çevrilir. Düyünlərdə T-limfositlər T-hüceyrə zonasında yerləşir. B-limfositlər B hüceyrə follikulunda yerləşir. Birincili B-hüceyrə follikülü cücərmə mərkəzlərində yetişir. Medullada hematopoetik hüceyrələr (qan meydana gəlməsinə kömək edən) və stromal hüceyrələr var.
Funksiya
Limfa düyünləri limfa kanalları və qan damarları arasında yerləşir. Afferent limfa damarları limfa mayesini periferik toxumalardan limfa düyünlərinə aparır. Limfa düyünlərindəki limfatik toxuma immun hüceyrələrdən (95%), məsələn, limfositlərdən və stromal hüceyrələrdən (1% - 5%) ibarətdir. Limfa düyünlərinin genezisi qan və limfa sistemindən başlayır. Limfa düyünlərinin inkişafı üçün stromal və hematopoetik hüceyrələr arasında qarşılıqlı əlaqə vacibdir. LEC-lərin, limfoid toxuma induksiya edən hüceyrələrin və mezenximal stromanın təşkilatçı hüceyrələrinin çarpazlaşması limfa düyünlərinin əmələ gəlməsinə səbəb olur.
Bədxassəlilik
Limfa düyünlərinin stromal hüceyrələri bir sıra bədxassəli şişlərə səbəb ola bilər, o cümlədən: follikulyar dendritik hüceyrə sarkoması; fibroblastik retikulyar hüceyrə sarkoması; iltihablı miofibroblastik şişlər və s.
Bundan əlavə, limfa düyünlərinin stromal hüceyrələri şiş hüceyrələrinin metastazını aktiv şəkildə təşviq edən böyümə faktorları istehsal edə bilər .
Tsiklopentanon
Tsiklopentanon(CH2)4CO- dörd metilen qrupundan və bir karbonil qrupundan ibarət tsiklik ketondır.
Fiziki xassələri
Tsiklopentanon spesifik qoxusu olan rəngsiz mayedir. Suda orta dərəcədə, etanol və dietil efirində yaxşı həll olunur.
Kimyəvi xassələri
Tsiklohekpentanonun kimyəvi xassələri asiklik ketonlara uyğundur. Oksim alınır.
Toksikliyi
Tsiklopentanon dəri və tənəffüs sistemini qıcıqlandırır və buxarlarının hava ilə qarışığı partlayıcıdır. Yüksək konsentrasiyalarda narkotik təsir göstərir.
Tətbiqi
Tsiklopentanon əsasən dad verən vasitə kimi istifadə olunur. Ayrıca müxtəlif üzvi birləşmələrin (məsələn, jasmon, mizoprostol) sintezi üçün istifadə olunur.
İncə-i Xudabəndəli (Xudabəndə)
İncə-i Xudabəndəli - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 1,526 nəfər yaşayır (365 ailə).
Fukui mağarası
Kəşfi
Fukui mağarası 1935-ci ildə Fukui İnari məbədinin rekonstruksiyası zamanı kəşf edilmişdir. Rekonstruksiya zamanı yerli tarixçilər burada ox ucluqları və saxsılar aşkar etmişdir. 1960-cı ildə arxeoloqlar Serizava Çosuke və Kamaki Yoşimasanın başçılığı altında mağarada geniş qazıntı işləri başlamışdır.
Tapıntılar
1960-cı ildən bəri mağaranın qazılmış 16 təbəqəsinin 7-sində (1, 2, 3, 4, 7, 9 və 15) tapılmış tapıntılar burada insan məskunlaşmasını göstərir. 15-ci təbəqədən tapılmış daş alətlərin radiokarbon testi ilə müəyyən edilmiş yaşı 31.900 ildir. Bu, Yaponiyada paleolitik dövrdə insanların yaşadığını və alətlər hazırladığını göstərir.
3-cü təbəqədə gildən hazırlanan və səthi zolaqlarla bəzədilmiş dulusçuluq məmulatı tapılmışdır. Bu dulusçuluq məmulatının yaşının 12.700 ± 500 il olduğu və dünyada tapılmış ən qədim dulusçuluq məmulatı olduğu müəyyənləşdirilmişdir. 2-ci təbəqədə yaşı 12.400 ± 350 il olan, üzərində yarıdairəvi təsvirlər olan dulusçuluq məmulatı tapılmışdır. 1-ci təbəqədə isə ruletşəkilli saxsı aşkarlanmışdır.
Tissot
Tissot digər İsveçrə saat istehsalçısı olan Mathey-Tissot ilə əlaqəli deyil.
Müstəqil şirkət
Tissot 1853-cü ildə Charles-Félicien Tissot və oğlu Charles-Émile Tissot tərəfindən İsveçrənin Le Locle şəhərində, Jura dağlarının Neuçatel bölgəsində təsis edilmişdir. Ata və oğul komandası kassa ustası (Çarlz-Felisien Tissot) və saat ustası (Çarlz-Emil) kimi işləyirdilər. Oğlu gənc yaşlarından saat istehsalına maraq göstərib. İkisi o vaxt evlərini kiçik bir "fabrikə" çevirmişdilər. Çarlz-Emil Tissot 1858-ci ildə Rusiyaya getdi və savonnette cib saatlarını Rusiya İmperiyasında satmağa müvəffəq oldu.
Omega, SSIH, ASUAG, SMH
Tissot, 1930-cu ildə saat şirkəti Omega SA ilə birləşərək SSIH (Societe Suisse pour l ' Industrie Horloger) yaratdı və bu dövrün Tissot-Omega saatı kolleksiyaçılar tərəfindən ciddi tələb olunur.
Mala Strana ratuşası
Mala Strana çardağı — Praqanın mərkəzində, Mala Strana meydanı № 21-də yerləşən neo-renessans üslublu köhnə ratuşa binasıdır. Son iki il şəhər sakinləri onu "Malostrankadakı inşaat körpülərinin aşağısındakı bina" adlandırır. Keçmiş ratuşa binası artıq uzun illərdir ki, sosial klub və konsert zalı qismində istifadə edilir. Bura Mala Strananın mədəni mərkəzlərindən biridir — belə ki, Barıt qülləsindən başlayan, Köhnə Şəhər meydanı və Karl körpüsündən keçməklə Praqa qəsrinə aparan turistik marşrutun əsas mərkəzi məhz bu bina hesab olunur.
Tarix
thumb|left|270px|Çardağın restavrasiyadan öncəki görünüşü 1257-ci ildə Prjemısl II Ottakar Praqa qəsrinin yamacında Yeni şəhərin əsasını qoyur. O, burada qədim zamanlardan bəri məskunlaşmış yunan əhalisini zorla çıxararaq, alman kolonistlərini buraya dəvət etmişdi. İmperator IV Karl Vltava çayının sağ sahilində daha bir "Yeni şəhərin" əsasını qoyduqdan sonra, buranın adı, nisbətən kiçik ərazi ölçülərinə görə "Mala Strana" (yəni Kiçik yarımhissə) adlandırlımışdı. Əvvəlcə şəhər hakimiyyəti müqəddəs Nikolay kilsəsində toplanırdı, lakin daha sonra onlar bazar meydanında ilk ratuşa binasını inşa etmişdilər (buna dair sənədləşdirilmiş ilk hesabat 1407-ci ildə təqdim olunmuşdu). 12 ildən sonra, yəni qusçu hərəkatı zamanı, kralın əsgərləri tərəfindən ratuşada saxlanılan və tarixi məlumatları əks etdirən şəhər kitabları biryolluq məhv edilmişdi.
İkinci ratuşa binası Bitovlu Vatslavdan şəhər bələdiyyəsinə miras qalmış və Mala Strana meydanında yerləşən evdə yaradılmışdı. Ratuşa burada 1478-ci ilə kimi fəaliyyət göstərmişdi. Həmin qotik dövrdən binanın daxili həyətində iki həbsxana saxlanılmışdı. Həyətin arxasında isə, hələ Ottakarın hakimiyyət dövrünə aid edilən Mala Strana istehkam qalasının qalıqları mühafizə edilmişdi.
1478-ci ildə şəhər administrasiyası Simburklu Yan Tovçovskidən meydanın şərq küncündəki bir neçə evi alaraq, burada meriyanın yeni inzibati binasını və gecikmiş qotika üslubunda zalın inşaat işlərinə başlamışdı. Bələdiyyə başçısı başda olmaqla, 11 müşavir, imperiya hakimi və katib məhz bu binada tez-tez keçirilən iclaslar zamanı şəhər administrasiyasının, cinayət və mülki hallar, eləcə də kimsəsiz uşaqların problemləri və digər məsələlər barədə müxtəlif qərarlar qəbul edirdilər. Hüquq və qanunların icrası baxımından, binanın əhəmiyyəti çox böyük idi. Bunu əsas götürən qeyri-katolik Çex müxalifət liderləri, 1575-ci ildə burada dini azadlığın tətbiqi barədə sərəncam imzalamışdılar. Bu hadisənin şərəfinə, binanın divarında bürünc xatirə lövhəsi quraşdırılmışdı. İnşa olunan yeni ratuşa binası bir vaxtlar şəhərin ən yaraşıqlı tikililərindən biri idi. azırkı gecikmiş renessans üslublu bina 1617-ci ildə inşaatçı və bənna Yan Kempion Bossi və Covanni Mariya Filippi tərəfindən yenidən qurulmuşdu. Sürətlə artan nümayəndəlik funksiyalarına cavab vermək üçün ratuşa genişləndirilmişdi. Otuzillik müharibə zamanı şəhərə daxil olan isveç ordusu natamam binanı dağıdaraq, onun içərisində qorunan bütün əşyaları qarət etmişdi.
1660-cı ildən bina Vilem Openridin mülkiyyətinə keçir; o, binada erkən barokko üslubuna uyğun bir sıra yenidənqurma işləri həyata keçirmiş və arkada üzərinə həmin sülaləyə məxsus gerbin quraşdırılmasını tələb etmişdi.
Binanın azırkı görünüşü XIX əsrə aid edilir; məhz bu zaman memar Yozef Kaurun təşəbbüsü ilə binanın orijinal frontonları və üç əzəmətli qülləsi sökülmüşdü. Letenska küçəsinə açılan fasad isə, heç bir dəyişikliyə uğramayaraq, öz əvvəlki görkəmini qoruyub saxlamışdı. Ratuşa 1784-cü ilə kimi xidmət göstərmişdi — məhz bu dövrdə Praqanın 4 tarixi rayonu (sol sahildə Hradçanı və Mala Strana, sağ sahildə isə Stare Mesto və Nove Mesto) birləşərək ümumi mərkəz yaradılmışdı. Eyni zamanda, birləşmiş şəhərin idarəetmə mərkəzi də Köhnə Şəhər ratuşasına köçürülmüşdü. Mala Strana ratuşası sağ sahildəki Stare Mesto ratuşasına interyerini bəzəyən ikrustasiyalı giriş qapısını bağışlamağı qərara alır. Üzərində Senatus yazısı olan bu qapılar günümüzdə da Köhnə Şəhər ratuşasının portalında yerləşir. XIX əsrdə aparılan yenidənqurma işləri binanın ilkin görünüşünü tamamilə zədələmişdi.
2006–2009-cu ildə aparılan bərpa işləri
2006 və 2009-cu illər arasında keçmiş ratuşa binasında əsaslı təmir işləri aparılmışdı. Mala Strana ratuşasının, xüsusilə də onun qüllələrinin bərpası çox çətin və qəliz bir məsələ idi. Peşəkar ictimaiyyət elə əvvəldən binanın bərpa edilməsinin tərəfdar və əleyhdarlarından ibarət iki düşərgəyə ayrılmışdı. Bərpa üçün səs verən tərəfdarların sonda qalib gəlməsi, daha sonradan əlavə çətinliklərə səbəb olmuşdu. Ratuşa qülləsinin rekonstruksiyası əslində kifayət qədər qeyri-adi bir tapşırıq idi. Müxtəlif qədim sənətlərin tədqiqatçıları tərəfindən, layihələndirmə prinsipləri və xüsusilə xarrat məmulatlarının İntibah dövrününa aid biliyin toplanılması, həmçinin binanın əsaslı tikinti və tarixi bərpası təklif olunmuşdu. Burada əsas problem, kökləri Qədim Misirə kimi uzanan "sakral həndəsi tirlərin" təkrar bərpası idi. Hətta maddi-texniki problemlər bununla müqayisədə cüzi idi. Qüllələr üçü birlikdə həddindən artıq ağır olduqlarına görə, helikopter vasitəsilə quraşdırmaq mümkünsüz olmuşdu. Nəhayət problemin həlli özünü çox gözlətmir. Belə ki, orta günbəz kiçik barja vasitəsilə Vltava çayı boyunca üzərək sol sahilə çatdırılır, daha sonra bir neçə on metr yedəyin şassisinə qoyularaq düz Mala Strana meydanına gətirilir və burada artıq böyük kran vasitəsilə öz yerinə quraşdırılır.
Sind mətbəxi
Sind mətbəxi (Sind dilində: سنڌي کاڌا) - Pakistanın Sind əyalətində yaşayan sindlilərin ənənəvi mətbəxi.
Haqqında
Gündəlik yemək buğda və düyüdən hazırlanmış yaymadan ibarətdir, biri souslu və biri quru kəsmikli yeməkdən ibarətdir. Bu gün sindhi yeməyi bir çox ölkələrdə, o cümlədən də 1947-ci ildə müstəqillik əldə etdikdən sonra hindus sindhlilərin böyük bir hissəsinin miqrasiya etdiyi Hindistanda qida rasionuna daxildir.
Sind əyaləti müstəqilliyə qədər Bombey prezidentliyinin hakimiyyəti altında olub, Bombey və Sind də adlanırdı. Qucarat və Racastxanla yaxın olduğuna və hazırkı Bombeylə siyasi əlaqələrinə görə onun ümumi mətbəx ənənələri olmuşdur. Ulxasnaqarda Sindlilər bir neçə xüsusi yemək növündə bu ənənəni qoruyub saxlamışdılar. Bu növlərə misal olaraq Batan Papdi, Sev Dal Sendviç, Dahi Sev Puri və d. yeməklərini qeyd edə bilərik.
Sarımsaq souslu pamfre - sebastes balığından soğan və pomidorla bişirilən yeməkdir. Çapati adı buğda unu çörəyi ilə yeyilir. Çox az insan bunu necə mükəmməl şəkildə bişirməyi bilir. Bu balıq yağla zəngin olduğundan, çörək bişirmək üçün nə qədər yağın istifadəsini bilmək vacibdir. Çünki bu cür yaxşı bişirilmiş və qarışdırılmış bir sous yoxdur.
Loli və yoğurt yaxud Loli və südlü hind çayı kardamomla hazırlanır. Bu tavada bişirilmiş qalın mayasız çörəkdir. Buğda xəmiri soğan, isti yaşıl bibər, sarımsaq və keşniş / keşniş yarpağı ilə incə doğranır. Duz və yağ ilə un kifayət qədər sərt xəmirə yumşaq yoğrulur. Daha sonra bir qarışın səkkizdən birinə qədər yuvarlanır və aşağı istilikdə bir tavada bişirilir. Loli yarı hazır olduqda, xırtıldayan etmək üçün bir az yağ əlavə edin.
Tarixi təsirlər
İslamın Cənubi Asiyaya gəlişi yerli mətbəxə güclü təsir edib. Belə ki, müsəlmanlara donuz əti yemək və yaxud da spirtli içki istifadə etmək qadağan idi və halallıq prinsipinə ciddi şəkildə nəzarət edilirdi, müsəlman sindlilər mal əti, qoyun əti, toyuq, balıq, tərəvəz və ənənəvi meyvələr və süd məhsullarından istifadə edirdilər. Mərkəzi Asiya, Cənubi Asiya və Yaxın Şərq mətbəxi sindlilərin yeməklərinə təsir etmişdir.
Xüsusi günlər üçün yeməklər
Xüsusi yeməklər xüsusi hallarda hazırlanır. Bu yeməklərdən Çiti-kuni adlanan tərəvəz yeməyini qeyd edə bilərik.
İçkilər
link=https://en.wikipedia.org/wiki/Fayl:Thandiay_(Thadal).JPG|alt=|thumb|220x220px|Sadai
Tərcümələr
Otlar (Bitkilər) Ədviyyatlar Meyvələr və tərəvəzlər Qoz-fındıq Digər
Ftal turşusu
Ftal turşusu-- (1,2-benzoldikarbon turşusu, ortoftal turşusu olaraq da bilinir[8]) — üzvi maddədir;iki əsaslı aromatik karbotsiklik turşuların ən sadə nümayəndəsidir.Onun duzlarına və efirlərinə ftalatlar deyilir.Tereftal və izoftal turşularının izomeridir.İysiz,rəngsiz monokristaldır.
Tarixi
Ftal turşusu ilk dəfə 1836 -cı ildə fransız kimyaçısı Auguste Laurent tərəfindən alınmışdır[4]. O, naftalin tetraxloridi oksidləşdirərək ortoftal turşusunu əldə edib. Əldə etdiyi maddənin naftalinin törəməsi olduğunu zənn edərək,ona «naftalin turşusu»demişdir.[4][5] [ İsveçrəli kimyaçı Jean Charles Galissard de Marignac düzgün formulunu təyin etdikdən sonra,[6] Laurent indiki adını verdi. .[4][7 XIX əsrdə istehsal üsulları, naftalin tetraxloridinin nitrat turşusu ilə oksidləşməsini və ya daha yaxşı olaraq, katalizator kimi civə və ya civə (II) sulfatdan istifadə edərək, dumanlanan sulfat turşusu ilə karbohidrogenin oksidləşməsini əhatə edirdi. .[4]
Alınması
Ftal turşusu kommersiya baxımından əhəmiyyətli bir məhsul deyil.Ftal anhidrid istehsalıbnda yan məhsul olaraq əmələ gəlir[9]. Laboratoriya şəraitində ftal turşusu sudan kristalizasiya yolu ilə təmizlənir Naftalin kalium permanqanat və ya kalium dixromat ilə oksidləşərək ftal turşusunu əmələ gətirir.
Fiziki xassələri
Ftal turşusu rəngsiz monoklinik kristallar şəklində mövcuddur. 211 °C. metanolda 18.5% (19 °C), etanolda 11.0% (19 °C), dietil efirdə (15 °C) 0.68% -dir. Sirkə turşusunda 12.0% (100 °C), karbon tetrakloriddə 0.24% (28 °C), 0.45% benzolda (28 °C), 2.89% asetonda (28 °C). Temperatur artdıqca suda həll olma qabiliyyəti artır: 0.7%-li 25 °C-də, 1.47%-li 45 °C-də, 8.33%-li 85 °C-də, 19.0%-li 100 °C-də[2].
Kimyəvi xassələri
Ftal turşusu qızdırıldıqda su ayrılır və ftal anhidridinə çevrilir. Hiqroskopik maddələrlə qarşılıqlı təsirdə olduqda da anhidrid əmələ gətirir. Fosfor (V) xloridin təsiri altında müvafiq ftalol xloridə çevrilir[2]. Ftal turşusu elektrofilik əvəzetmə reaksiyalarına daxil olur: Neytral su mühitində 4-xloro törəməsi daha sonra isə 4,5-dixlor törəməsi əmələ gəlir.Turş mühitdə, aromatik halqanın əvəzedilməsi dörd vəziyyətdə gedir. Ftal turşusunun nitratlaşaraq 3 və 4-nitro törəmələr əmələ gətirir] [2].
Əsas tətbiq sahələri
Ortoftal turşusu və onun bir sıra törəmələri (dinonil ftalat dimetil ftalat, diizooktil ftalat, ftal anhidrit, dipentil ftalat, dietil ftalat), əsasən dərman maddələri istehsalında istifadə olunur, polivinilxlorid üçün boyalar və plastikləşdiricilər. Bir çox ftalatlar, aşağı fitotoksisit ilə xarakterizə olunan partlayıcı və yanğın təhlükəlidir[16].
Bioloji xassələri
Estrogen quruluşuna bənzəyən ftalatlar endokrin pozulmasına səbəb ola bilər. Heyvanlar və insanlar üzərində aparılan araşdırmalar ftalatların testosteronun təsirini zəiflədə biləcəyini göstərir. [17][18][19][20]
Mənbə
•	Sigma-Aldrich. ЯМР-спектр фталевой кислоты. Дата обращения: 7 июня 2014. •	Sigma-Aldrich. КР-спектр фталевой кислоты. Дата обращения: 7 июня 2014.
Kiyev Madonnası
Kiyev Madonnası — 2022-ci ildə Rusiya Federasiyası Silahlı Qüvvələri tərəfindən Ukraynanın paytaxtı Kiyev şəhərinin bombalanması zamanı hücumdan qorunmaq üçün Kiyev metrosuna sığınan uşağı əmizdirən qadının simvolik təsviri. Jurnalist Andraş Földesin çəkdiyi fotoşəkil internetdə məşhurlaşmışdır. Bu, həm humanitar böhranın, həm də ədalətsiz müharibənin illüstrasiyasına çevrilmişdir. Təsvir İtaliyanın Munyano-di-Napoli kommunasında yerləşən katolik kilsəsində nümayiş etdirilən, müqavimət və ümidin bədii simvoluna çevrilən ikona üçün ilham mənbəyi olmuşdur.
Tarixi
Rusiyanın Ukraynada apardığı müharibənin ilk günlərində Rusiya Federasiyası Silahlı Qüvvələri tərəfindən Kiyev şəhərinin bombalanması zamanı hücumdan qorunmaq üçün Kiyev metrosunun tunellərinə sığınan 27 yaşlı Tatyana Blijniyakın üç aylıq qızı Mariçikanı əmizdirdiyi görüntüsü Macarıstan jurnalisti Andraş Földesin diqqətini çəkmişdir və o, bunu kortəbii şəkildə lentə alınmışdır. Qadın əri və uşağı ilə birlikdə 25 fevral 2022-ci ildən metroya sığınmışdır. Onlar 26 fevralda təxliyə edilməli olsalar da, döyüşlər səbəbindən sığındıqları tuneldən çıxa bilməmişdilər.
NGC 5174
NGC 5174, Yeni Baş Kataloqda qeydə alınmış qalaktikadır. Göy üzündə Qızbürcü istiqamətində yerləşir. Sc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Kiyev Madonnası
Tarixi
Yezuit keşişi Viaçeslav Okunun xahişi ilə "Metrodan Madonna" adlı portretin kətan surəti keşişin xidmət edəcəyi yerdə saxlanılmaq üçün İtaliyaya göndərilmişdir. Müqəddəs Cümə axşamı günü Neapol arxiyepiskopu rəsm əsərini ibadət obyekti kimi təqdis etmişdir. İkona Munyano-di-Napoli kommunasında yerləşən, "Kiyev Madonnası" ləqəbini almış İsanın müqəddəs ürəyi kilsəsində nümayiş etdirilmişdir. İkona 25 mart 2022-ci ildə Papa Fransisk tərəfindən təqdis edilmişdir.
Tatyana Blijniyak sonradan Lvova sığınmışdır.
Mənası
Təsvir həm humanitar böhranın və ədalətsiz müharibənin illüstrasiyasına, həm də ukraynalıların ümid və səssiz müqavimətinin simvoluna çevrilmişdir. Portret öz növbəsində Böyük İrodun təhlükəsindən sığınan Nazaretli İsanın anası kimi bu gün müharibənin şiddətindən sığınan və körpəsini onun kimi bəsləyən müasir Məryəm simvolu kimi qəbul edilmişdir.
Carin (Xudabəndə)
Carin - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 1,110 nəfər yaşayır (248 ailə).
Müqəddəs Cavelin
"Saint Javelin" və ya Müqəddəs Cavelin — Rusiyanın Ukraynaya hücumunda istifadə edilən "FGM-148 Javelin" tank əleyhinə silah kimi müasir silahları daşıyan müqəddəslərə bənzər fiqurun dini ikona üslubunda təsvirindən ibarət internet mem. Mem 2022-ci ildə Rusiyanın Ukraynaya hücumu zamanı Kristian Boris tərəfindən yaradılmış və bütün dünyada məşhurlaşmış, nəticədə digər oxşar memlər ortaya çıxmışdır. Mem müharibədə əhval-ruhiyyəni artırmış və ticarət məhsullarında istifadə edilmişdir. Bu, Ukraynaya yardım edən humanitar xeyriyyə təşkilatları üçün bir milyon dollardan çox vəsait toplanmasında mühüm rol oynamışdır.
Zəmin
Mem ukraynalı və kanadalı jurnalist Kristian Boris tərəfindən yaradılmışdır. O, bunu əvvəlcə stikerlərin üzərində istifadə üçün nəzərdə tutmuşdu və gəlirləri Ukraynadakı humanitar səylərə bağışlanacaqdı. "Saint Javelin" memi Rusiyanın Ukraynaya hücumuna qarşı müqavimət simvolu olaraq internetdə məşhurlaşmışdır. Kristian Boris Torontoda yaşayır, lakin əvvəllər 2014-cü ildə ilkin münaqişə zamanı Ukraynada jurnalist kimi işləyirdi. O, müxtəlif ölkələrdə sərbəst fəaliyyət göstərmiş, Donbass müharibəsindən yetimlərin və dul qadınların vəziyyətindən xüsusilə təsirlənmişdir.
Mem
Mem özü üzərində raketatan daşıyan, üslublaşdırılmış Madonna fiqurunu təsvir edir. Bəzi mənbələr onun səhvən Maqdalalı Mariya olduğunu və ya Kiyevli Knyaqinya Olqaya əsaslandığını iddia etmişdilər. Bakirə Məryəm, tanıtım kampaniyasında təsvir edildiyi kimi, ənənəvi pravoslav ikona üslubunda təsvir edilmişdir. Madonnanın standart bədii təsvirində Məryəm adətən körpə İsanı qucağında daşıyır. Bu vəziyyətdə, o, qucağında İsa əvəzinə tank əleyhinə silahı daşıyır. Memin yumoru İsanın anası Məryəmin və müasir tank əleyhinə silahın qarşılaşdırılmasıdır.
Təsvir edilən silah ABŞ istehsalı olan "FGM-148 Javelin" tank əleyhinə silahdır. Ukraynaya çoxlu sayda bu silahdan təhvil verilmişdir və Ukraynada Rusiyanın zireh texnikalarına qarşı aktiv istifadə olunur. Ümumiyyətlə, son dövrlərdə incəsənətdə Madonna və digər ənənəvi fiqurlar oxşar şəkildə təsvir edilmişdir. Onlar bu təsvirlərdə əllərində din xadimlərinin ənənəvi təsviri ilə ziddiyyət təşkil edən müasir əşyalar, o cümlədən idman ayaqqabıları, qızılla örtülmüş "AK-47" markalı avtomatlar və s. daşıyırlar.
Burada təsvir edilən Madonnada ənənəvi rəngli xalatlardan daha yox, döyüş formalarına bənzəyən tünd yaşıl rəngdə xalat geyinir. Əvvəlki versiyada onun parıltısı qırmızı rəngdə olsa da, sonradan Ukraynanın milli rəngləri olan mavi və sarı ilə dəyişdirilmişdir. Mem populyarlıq qazanmış və meynstrim olmuş, Ukrayna müqavimətinin həqiqətən tanınan simvoluna çevrilmişdir.
thumb|150px|right|Əlində qılınc ilə təsvir olunan [[Mikayıl (arxangel)|Müqəddəs Mixail.]]
Tənqidi
"Saint Javelin"in tənqidi əsasən ikonoborçuluq müzakirəsi ətrafında cəmlənir. Kilsələr Şurası Madonnaya bənzər müqəddəs fiqurdan müasir döyüş silahları ilə istifadə edilməsini küfr kimi qiymətləndirmişdir. Bu tənqidi mövqe Kiyevdə yaşayış binasının yan tərəfində çəkilmiş, "Saint Javelin"i təsvir edən divar rəsminin içində iki sarı üslublaşdırılmış trizub olan mavi parıltının sonradan çıxarılması ilə reallaşdırılmışdır. "Kailas-V" kimi tanınan rəssamlar Kiyevin meri Vitali Kliçkonu divardakı mavi rəngli parıltı təsvirin çıxarılması üçün göstəriş verməkdə ittiham etmişdilər.
Dini nişanlar tez-tez silahlarla təsvir edilir. Məsələn, Müqəddəs Mixail bəzən qılıncla təsvir edilir. Kristian Boris "Saint Javelin"in tənqidinə əks arqument təklif etmiş və bildirmişdir ki, "Saint Javelin" memi Rusiyanın Ukraynaya hücumu zamanı bir simvol kimi Ukraynada insanlar üçün böyük önəm kəsb edir, həmçinin müharibə zamanı dini ikonalardan mənəvi dəstək mənbəyi kimi uzun müddətdir istifadə edilir.
Kampaniya
Kristian Boris əvvəllər Ukraynanın "Help Us Help" adlı xeyriyyə təşkilatı ilə əməkdaşlıq etmişdir. O, internetdə satılan "Saint Javelin" stikerlərindən əldə olunan ilkin gəliri müharibədən zərər çəkmiş uşaqlara və yetimlərə kömək etmək üçün bağışlamışdır. 2022-ci ilin martına olan məlumata görə, Boris "Saint Javelin" brendinin "tamştatlı bir işə çevrilməsini" planlaşdırdığını və davam deən müharibə bitdikdən sonra yenidənqurma səylərini dəstəkləməyə davam edə bilməsi üçün daimi işçi götürməyə ümidli olduğunu bildirmişdir. Boris Ukraynanın birbaşa bərpasına kömək etmək üçün Ukraynada yaşayan insanları işlə təmin etmək və Ukraynanın yenidən qurulmasına kömək etmək məqsədilə qazancdan vəsait toplamaq üçün "Saint Javelin" tərəfindən satılan əşyaların daha çoxunun Ukraynada istehsal edilməsinə səy göstərmişdir.
"Saint Javelin"in artan populyarlığı və Ukraynanın yenidən qurulmasına kömək etmək istəyi ilə Kristian Boris təkliflərini stikerlərdən kənara çıxarmış, Rusiyanın Ukraynaya hücumundan təsirlənən ukraynalılara kömək edən digər humanitar səylərə daha çox maliyyə təmin etmək üçün "Saint Javelin" brendinə başqa "müqəddəslər" əlavə etmişdir. "Saint Javelin" kampaniyası bir müddət keçdikdən sonra müharibədən zərər çəkmiş ukraynalılara kömək etmək istəyən insanların ianələri ilə 1 milyon dollardan çox vəsait toplamışdır.
250px|thumb|Bir ukraynalı qadının rus əsgərinə təsvir etdiyi günəbaxan toxumu.
Keçmiş marketoloq və jurnalist kimi Kristian Boris çantalardan tutmuş köynəklərə, bayraqlara və stikerlərə qədər hər şeyin üzərində təsvirini satan "Saint Javelin" brendinə reaksiyanın "böyük" olduğunu söyləmiş, bunun üçün hər gün minlərlə sifarişin gəldiyini əlavə etmişdir. "Saint Javelin" məhsullarının satışından əldə edilən bütün gəlirlər ukraynalılara kömək edən xeyriyyə təşkilatlarına ianə edilmişdir. "Saint Javelin" tərəfindən satılan bəzi əşyalar Ukraynada xüsusi səylər və ya səbəblər üçün nəzərdə tutulmuşdur. Məsələn, "göy qurşağı kolleksiyası"nın bir hissəsi kimi satılan köynəklər və digər əşyalar Ukraynada hələ tam və bərabər hüquqlara malik olmayan LGBTQ+ fərdləri dəstəkləmək üçün nəzərdə tutulmuşdur.
"Saint Javelin" brendi tərəfindən satılan digər əşyalar Rusiyanın Ukraynaya hücumu zamanı ukraynalıların "müqavimət memləri" hesab edilən və internetdə məşhurlaşan simvolik və viral itaətsizlik anlarını təsvir edir. Bunlara bir ukraynalı qadının rus əsgərlərinə cəsədlərinin Ukraynada qalacaqları yerdə cücərsin ciblərinə günəbaxan toxumu qoymalarını söyləməsinə, Zmeynıy adasının müdafiəçilərinin təslim olmalarını istəyən Rusiya döyüş gəmisinə verdiyi "Rusiya döyüş gəmisi, rədd ol!" açıqlamasına, Ukrayna və Ukraynadakı Gürcüstan Milli Legionu üçün ianələr toplayarkən Rusiyanın onlayn təbliğatını və dezinformasiyasını təkzib edən NAFO memlərinə istinadlar daxildir.
Maykl Deniyel Hiqqins
Maykl Deniyel Hiqqins — irland siyasətçi, şair, sosioloq və yayımçı, 2011-ci ilin noyabr ayından etibarən İrlandiya Prezidenti.
Hiqqins 2018-ci ildə ikinci dəfə İrlandiya Prezidenti seçildi və qazandığı böyük qələbə ilə yadda qaldı. Hiqqins İrlandiya Respublikası tarixində 822.566 səs ilə ən böyük şəxsi mandat oldu. Hiqqinsin ikinci prezident inauqurasiyası 11 noyabr 2018-ci ildə baş tutdu.
Həyatı
Hiqqins 18 aprel 1941-ci ildə Limerikdə anadan olub. Atası Con Hiqqins Kler əyalətinin Ballikar şəhərindən idi və İrlandiya Respublikaçı Ordusunun 2-ci Kork briqadası, 3-cü Tabur Şarlevilin leytenantı idi. Con iki qardaşı Piter və Maykl ilə birlikdə İrlandiya İstiqlaliyyət müharibəsində fəal iştirak edib.
Atası Conun səhhəti spirtli içki aludəçiliyi səbəbindən pisləşərkən, beş yaşlı Maykl və dörd yaşlı qardaşını subay əmisi və bibisinin Kler əyalətinin Nyumarket-on-Ferqus qəsəbəsi yaxınlığındakı fermasına yaşamağa göndərdi. Böyük əkiz bacıları Limerikdə qaldı. Kler əyalətindəki Ballikar Milli Məktəbində və Ennisdəki Müqəddəs Flannan Kollecində təhsil alıb.
Qoluey İrlandiya Milli Universitetinin məzunu olaraq, 1963–1964-cü illərdə kollecin Ədəbi və Debat Cəmiyyətində auditor köməkçisi olaraq çalışdı və 1964–1965-ci tədris ilində auditor vəzifəsinə yüksəldi. 1964–1965-ci illərdə QİMU Tələbələr Birliyinin sədri olaraq da çalışdı. 1967-ci ildə Hiqqins Bluminqton Amerika İndiana Universitetini Sosiologiya üzrə magistr dərəcəsi ilə bitirdi. Daha sonra Mançester Universitetində oxudu.
İrland dilində mükəmməl danışır və eyni zamanda ispan dilini də bilir.
Frakiya
thumb|270px|Aleksandr G. Findley Classical Atlas to Illustrate Ancient Geography, Nyu York, 1849 Frakiya (Bolqar dilində: Тракия Тrakiya, Türk dilində: Trakya, Yunan dilində: Θράκη Traki) ― Cənub-Şərqi Avropada cənubdan Bolqarıstan, şimal-şərqi Yunanıstan və Türkiyənin Avropa qitəsindəki torpaqlarını əhatə edən, tarixi çox zəngin bir bölgə. Türkiyə sərhədləri içindəki sahəsi 23.764 km² olan bu bölgənin üç dəniz ilə sərhədi vardır: Qara dəniz, Mərmərə dənizi və Egey dənizi.
Maykl Deniyel Hiqqins
Həyatı
Həyat yoldaşı Sabina Hiqqins aktrisadır və Meyo əyalətinin Ballindin qəsəbəsi yaxınlığındakı Qoluey əyalətinin Klunrane kəndindəndir. Oradakı fermada beş qız və iki oğlan övladı olan ailədə böyüdü.
Frakiya
Frakiyanın ərazi bölünməsi
Frakiyanın torpaqları Türkiyə Frakiyası, Bolqarıstan Frakiyası və Yunanıstan Frakiyası arasında bölünmüşdür. Türkiyə Frakiyasına Şərqi Frakiya, Bolqarıstan Frakiyası və Yunanıstan Frakiyasına Qərbi Frakiya deyilir. Türk mediasında Qərbi Frakiya   sözü Yunanıstanın Frakiya (Şərqi Makedoniya və Frakiya) bölgəsi üçün istifadə edilir.
Maykl Deniyel Hiqqins
Həyatı
Hiqqins Koyn ilə 1969-cu ildə Dublində jurnalist Meri Kenninin ailə məclisində tanış oldu. Hiqqins 1973-cü il Milad bayramında ona evlilik təklif etdi və bir il sonra evləndilər. Dörd övladı var: Alisa Meri, Deniyel və əkizlər Con və Maykl, Alisa Meri İrlandiya Senatına 2016-cı ildə seçildi. Brod və Sioda adlı iki Bern dağ itləri vardı, Sioda 2020-ci ildə öldü.
Frakiya
Mənşə elmi (etimologiya)
Frakiya sözü qədim yunan dilində traxia sözündən törəmişdir və "qırtlaq, nəfəs borusu" mənasını verməkdədir. Bir başqa deyişlə Frakiya, "Boğazlar ölkəsi" dir.
Maykl Deniyel Hiqqins
İrlandiya Nümayəndələr Palatası və Senatındakı fəaliyyəti
Hiqqins tələbə ikən QİMU-də Fianna Fayla qatıldı və 1966-cı ildə şöbə sədri seçildi, qısa müddət sonra İşçi Partiyasına keçdi. 1969 və 1973-cü illərdə keçirilən ümumi seçkilərdə İşçi Partiyasının namizədi oldu, lakin hər iki halda da seçilmədi. Onun haqqında məlumat verən insanlardan biri, İşçi Partiyasının gələcək sədri və QİMU tələbəsi olan Tanisist Eymon Qilmor idi. Hiqqins 1973-cü ildə Baş nazir Liam Kosqreyv tərəfindən İrlandiya Senatının 13-cü çağırışına təyin edildi. İlk olaraq 1981 ci il ümumi seçkilərində İşçi Partiyası namizədi olaraq İrlandiya Nümayəndələr Palatasına seçildi. 1982-ci ilin fevral seçkilərində yenidən seçildi, 1982-ci ilin noyabr seçkilərində yerini itirdi, lakin İrlandiya Milli Universiteti tərəfindən seçilərək İrlandiya Senatına qayıtdı. 1982–1983 və 1991–1992-ci illərdə iki dəfə Qoluey bələdiyyə sədri vəzifəsində çalışmışdır. 1980-ci illərdə İşçi Partiyası daxilində koalisiyaya girməyə qarşı olan Emmet Steqq ilə birlikdə əsas fiqurlardan biri oldu.
Hiqqins 1987-ci il ümumi seçkilərində Nümayəndələr Palatasına qayıtdı və 2011-ci il ümumi seçkilərinə qədər orada kreslo tutdu. 1993-cü ildə Nazirlər Kabinetinə İncəsənət, Mədəniyyət və Qayeltaxt Naziri olaraq qatıldı. Nazir olduğu müddətdə, Yayım Qanununun mübahisəli 31-ci bölməsini ləğv etdi, İrlandiya Film Şurasını yenidən qurdu və irland dilli TG4 televiziya stansiyasını qurdu. 2000-ci ildə İşçi Partiyası ön skamyaya təyin edildi. 2003-cü ildə partiyanın xarici işlər üzrə sözçüsü olaraq fəaliyyətini davam etdirərkən, İşçi Partiyası Prezidentinin simvolik vəzifəsində Proinsias de Rossanın yerinə keçdi.
Hiqqins 2004-cü ildə İşçi Partiyasına sədr seçkilərində iştirak etmək istədiyini bildirdi. Partiya 16 sentyabr 2004-cü ildə Meri Makelisi rəqibsiz görərək seçkilərdə bir namizədin iştirakına qərar verdi.
2010-cu ilin oktyabrında 2011-ci il ümumi seçkilərində iştirak etməyəcəyini açıqladı. Bu vaxt ərzində Dublində Maunt küçəsindəki Qrattan Hollda iki otaqlı mənzildə yaşayırdı. Qolueydə ailə evi də var.
2011-ci il seçki kampaniyası
2010-cu ilin sentyabrında 2011 ci il prezident seçkiləri üçün İşçi Partiyasının namizədliyini almaqda maraqlı olduğunu bildirdi. O, seçkiqabağı kampaniyadan əvvəl bunu təkrarladı, yalnız bir yeddi illik prezidentlik müddətində çalışacağını və buna haqqı olmasına baxmayaraq ikinci müddətə namizəd olmayacağını söylədi.
19 iyun 2011-ci ildə Dublində keçirilən xüsusi qurultayda keçmiş senator Ketlin Omira və keçmiş partiya müşaviri Ferqus Finleyi məğlub edərək prezidentliyə namizəd olaraq seçildi. Onun namizədliyi Hiqqinsi "əziz dost" olaraq xarakterizə edən Hollivud aktyoru Martin Şin tərəfindən dəstəkləndi. Hiqqins rəqibi Devid Norrisə kömək edərək Dublin Şəhər Şurasındakı partiya həmkarlarını Norrisin "demokratiya naminə" son anda səsvermə cəhdlərinə mane olmamağa çağıraraq, namizədlik meyarlarının "köhnə" olduğunu əlavə etdi.
Hiqqins Mit əyalətini gəzərkən keçmiş Tara mədənlərinin işçiləri ilə görüşdü. İşçilər pensiyalarının kəsilməsindən narazılıqlarını bildirdilər. Hiqqinsin Fianna Fayl partiyası ilə olan keçmiş əlaqələri təqib edildi və 13 oktyabrda 1966-cı ildə QİMU Fianna Fayl universitetinin kumann sədri seçildiyini qəbul etdi. ABŞ-da universitetdə olarkən siqaret çəkdiyini də bildirildi. Media xəbərlərində "Prime Time" mübahisəsi zamanı "Miriam Okallaqanın bəziləri ilə görüşdüyü sıx ittihamdan xilas olduğu" bildirildi. Hiqqins seçiləcəyi təqdirdə bitərəf prezident olacağına və hökumətə "qulluqçu" olmayacağına söz verdi. İşçi Partiyasının kampaniya üçün büdcəsi 320 min avro daxilində idi.
29 oktyabr 2011-ci ildə, prezident seçkilərinin keçirilməsindən iki gün sonra, Hiqqins respublika tarixində bütün irlandiyalı siyasətçilərdən qat-qat çox, ümumilikdə 1.007.104 səs toplayaraq qalib elan edildi. Ertəsi gün onu evində qarşılamaq üçün minlərlə insan Qoluey küçələrinə yığışdı. Beynəlxalq medianın qazandığı qələbə haqqında məlumatı "The Washington Post" qəzetinin "yerli satiriklər bəzən elf, hobbit və ya tapmacalarda və ayələrdə danışan cırtdan kimi təsvir etdiyini" qeyd edərək, onun təvazökar keçmişini, şeirini və intellektindən söz etdi. İrlandiya Nümayəndələr Palatası və İrlandiya Senatının hər ikisində xidmət edən ilk İrlandiya Prezidentidir.
Birinci dövr prezident fəaliyyəti
Hiqqins 11 noyabr 2011-ci ildə Dublin qalasında İrlandiya Prezidenti olaraq and içdi. Mərasimdə xristian, yəhudi və müsəlman ünsürlərinin yanında humanist ünsür də var idi. İlk dövrü ərzində Dövlət Xərcləri və İslahatlar Departamentindən maaşını 325.000 avrodan 23.5% azaltmağı tələb edərək illik 250.000 avro maaş aldı.
Hiqqins Şimali İrlandiyaya Prezident olaraq 13 noyabr 2011-ci ildə İrlandiya məktəblərarası xor müsabiqəsinin finalına qatılmaq üçün Derriyə getdi. 2011-ci ilin dekabrında "Áras an Uachtaráin"-də uşaq çay ziyafətinə ev sahibliyi etdi. 2010-cu ildə Kolumbiyanın Buenaventura şəhərinə ziyarəti zamanı yıxılaraq xəsarət aldı və diz qapağından əməliyyat olunması üçün 13 dekabrda Qolueydəki Bon Sekur Xəstəxanasına aparıldı.
Hiqqins 21 fevral 2012-ci ildə Londona gedərkən xaricə ilk rəsmi səfərini etdi. Orada olarkən Sebastyan Kou tərəfindən Olimpiya Stadionuna tur ziyarəti etdi və Littelton teatrında "Yunona və Reykok" tamaşasını izlədi. 24 fevralda təhsil aldığı QİMU-i ziyarət etdi və burada autizm mərkəzi açdı. 21 mart 2012-ci ildə Hiqqins RTÉ Milli Simfonik Orkestrinin yeganə patronu elan edildi. 24 mart 2012-ci ildə "Foróige" gənclər təşkilatı tərəfindən təşkil edilən konfransda çıxış edən Hiqqins İrlandiyadakı homofobiya və irqçiliyi "cəmiyyətə ziyan vurmaq" olaraq xarakterizə etdi.
2012-ci ilin yanvar ayında İrlandiya Klanlarının hamisi, o cümlədən "Şərəf" ordeni ilə təltif edildi. Nəqliyyat, Turizm və İdman Naziri Leo Varadkar 28 aprel 2012-ci ildə Dublində təşkil edilən mərasimdə İrlandiyanın "Yoldaşlıq" mükafatını bir neçə namizədə təltif etdi. 2012-ci ilin iyun ayında İrlandiya Habitat üzrə Qeyri-Kommersiya Təşkilatı Hiqqinsi yeganə patronu olacağını açıqladı. 2012-ci ilin oktyabr ayında Hiqqins və həyat yoldaşı Sabina Argentina, Braziliya və Çilini ziyarət etmək üçün iki həftəlik səyahət üçün Cənubi Amerikaya getdilər. Hiqqins İrlandiya hökumətinin təcili tələbi ilə, 7 fevral 2013-cü il tarixində İrlandiya Bank Çözüm İşlətmə Qanununu 2013-cü ildə "Áras a Uachtaráin"-də qanun olaraq imzalamaq üçün İtaliyanın paytaxtı Roma şəhərində planlaşdırdığı səfərdən imtina etdi. 29 iyul 2013-cü ildə, 2013-cü il "Hamiləlik Dövründə Həyatın Mühafizəsi" Qanunu ilə bağlı məsləhətləşmək üçün Prezident olduğu dövrdə ilk Dövlət Şurasının toplantısını çağırdı.
thumb|Hiqqins 2012-ci ilin aprelində "İrlandiya Klanları" ordenini alır; həmçinin, Sabina Hiqqins (solda) və İrlandiya Klanlarının sədri Dr. Maykl İqan (sağda) təsvir edilmişdir Baş katib Adrian Onilin rəhbərlik etdiyi "Áras an Uachtaráin"-in idarə heyətinin bir hissəsini təşkil edən prezidentin xüsusi müşaviri Meri van Lişaut 2013-cü ilin noyabr ayında istefa verdi. Hiqqins tərəfindən 2011-ci ildən 2013-cü ilə qədər verilmiş Prezidentin Milad mesajlarında Milad ərəfəsində, 2013-cü ildə Müdafiə Qüvvələrinin keşişi tərəfindən tənqid edilənə qədər xristianlıq və dindən bəhs edilməmişdir.
2014-cü ilin aprelində İrlandiya Prezidentinin Birləşmiş Krallığa ilk dövlət səfərini etdi. Vindzor sarayında Kraliçanın qonağı oldu və hər iki Parlament Palatasında çıxış etdi. Birləşmiş Krallığın Baş naziri Devid Kemeron, Vestminsterdəki müxalifət partiyası liderləri və Londonun bələdiyyə sədri də daxil olmaqla müxtəlif insanlarla görüşdü. 2014-cü ilin dekabrında Prezident Çinə bir həftəlik dövlət səfəri etdi.
2016-cı ilin noyabr ayında İrlandiya mediasının bəzi bölmələrində Fidel Kastronu təriflədiyi üçün tənqid aldı və açıqlamasında Kastronun ölümünü "böyük kədərlə" eşitdiyini söylədi.
25 avqust 2018-ci il tarixində Papanın İrlandiyaya səfəri zamanı "Aras a Uachtaráin"-də Papa Fransiski qəbul etdi.
İkinci dövr prezident fəaliyyəti
10 iyul 2018-ci ildə Hiqqins 2018-ci il İrlandiya prezident seçkilərində ikinci dəfə prezident seçkilərində iştirak edəcəyini açıqladı. Hiqqins 2018-ci il prezident seçkilərində ilk turda 56% səslə qalib gəldi. Ən yaxın rəqibi Piter Keysi 23% səslə seçkiləri ikinci sırada bitirdi. 11 noyabr 2018-ci ildə Hiqqins İrlandiya Prezidenti olaraq Dublin qalasındakı Sent-Patrik Zalında Baş naziri Leo Varadkar, keçmiş prezidentlər Meri Robinson və Meri Makelis və bütün siyasi partiyaların nümayəndələrinin qatıldığı mərasimdə ikinci dəfə and içdi. Mərasim Hiqqins səhər barışıq günü ilə əlaqədar təşkil edilən anım mərasimlərində iştirak edə bilməsi üçün axşama planlaşdırıldı.
3 iyul 2019-cu ildə Hiqqins Almaniyaya üç günlük dövlət səfəri etdi. Hiqqins Almaniyada olarkən Almaniya Kansleri Angela Merkel və Almaniya Prezidenti Frank-Valter Ştaynmayer ilə görüşdü.
2021-ci ilin iyul ayında Hiqqins İrlandiya Parlamentinə son illərdə ona qısa müddətdə imzalanması üçün çoxlu miqdarda kompleks qanunvericilik sənədlərinin olmasını onu narahat etdiyini söylədiyi məktub göndərdi.
15 sentyabr 2021-ci ildə Hiqqins Şimali İrlandiyanın yüzüncü ildönümü münasibətilə oktyabr ayında Birləşmiş Krallıq Kraliçası II Elizabet ilə kilsə ziyarətinə dəvətdən imtina etdi. İki gün sonra, 17 sentyabrda Prezident xidmətə qatılmamaq qərarını müdafiə etdi və "iştirak etməyin uyğun olmadığını" söylədi. Papa Fransisk Vatikandakı nitqi zamanı Hiqqinsi "bu günün müdrik adamı" olaraq xarakterizə etdi.
Prezident təyinatları
Hiqqins 6 yanvar 2012-ci ildə Dövlət Şurasının namizədlərini açıqladı. Namizədlər bunlar idi:
Əsərləri
thumb|Ker lövhəsində Hiqqinsin şeirindən bir parça
Uğurlu siyasi fəaliyyətə sahib olmaqla yanaşı, Hiqqins həm şair, həm də yayımçı kimi fəaliyyət göstərmiş və qeyri-bədii əsərlər yazmışdır. O, ideologiya, ədəbiyyat sosiologiyası, siyasətdə müştəriçilik, bölgəlilik və media siyasəti də daxil olmaqla bir çox mövzuda siyasi və fəlsəfi jurnallara geniş töhfə vermişdir. Montserrat haqqında Kanal 4 üçün "Digər Zümrüd Adası" adlı televiziya filmi yazdı və təqdim etdi, Noel Braunun həyatına dair sənədli filmi RTÉ-də də nümayiş olundu.
Hiqqinsin bir sıra dövri nəşrlərdə nəşr olunan şeirləri, habelə "Satqınlıq" (1990), onun ikinci şeir kitabı "Atəş Mövsümü" (1993) və son kitabı "Bir Quraq Mövsüm" (2004) daxil olmaqla dörd şeir toplusunu nəşr etdirmişdir. Şəxsi qeydləri və iş kitabları İrlandiya Milli Kitabxanasında saxlanılır.
Hiqqinsin şeirləri arasında "Qırmızı İnəyin Ölümü" və "Uzunqulaq" adlı şeirləri xüsusi yer tutur.
Digər fəaliyyəti
thumb|upright|Hiqqins, Derek Nolan və Eymon Qilmor kampaniya yolunda, Qoluey, 2008 Hiqqins Nikaraqua, Çili, Kamboca, Salvador, İraq və Somali kimi bölgələr də daxil olmaqla dünyanın bir çox yerində insan hüquqları uğrunda mübarizə apardı və qarşıdurmalardan yazdı. 2010-cu ildə Qəzza Azadlıq Donanmasını müdafiə etmək üçün Senatda çıxış etdi. Dünyanın bir çox yerində ədalətli sülh üçün gördüyü işləri qiymətləndirərək 1992-ci ildə Helsinkidə Beynəlxalq Sülh Bürosunun Sülh Mükafatına layiq görüldü. Ronald Reyqan dövründə ABŞ-nin xarici siyasətinin tənqidçisidir. 2005-ci ildə Kevin Mayyers tərəfindən "Irish Independent"-in Fransa və Birləşmiş Krallıqdakı mühacir bölgələrində baş verən iğtişaşlar haqqında yazdığı məqaləyə cavab olaraq, onları tənqid etdi.
Hiqqins Birləşmiş Millətlər Təşkilatının demokratik şəkildə yenidən qurulması və daha məsuliyyətli beynəlxalq siyasi sistemin yaradılması üçün kampaniya aparan Birləşmiş Millətlər Parlament Assambleyasının Qurulması Kampaniyasına dəstəyini dilə gətirdi.
Hiqqinsin eklektik maraqlarına idmana da daxildir, hər yay Qolueydə yarışları müntəzəm şəkildə izləyir. Daha əvvəl "Galway United FC"-un prezidenti olaraq da çalışdı, tanınmış futbol tərəfdarıdır və İrlandiya liqasının oyunlarına mütəmadi olaraq qatılır. 2014-cü ildə İrlandiya Futbol Federasiyası onun şərəfinə yeni futbol super kuboku — Prezident Kuboku təqdim etdi. 25 fevral 2014-cü il tarixindən kubok rəsmi olaraq "Áras an Uachtaráin"-də saxlanılır. Hiqqins daha sonra 2 mart 2014-cü ildə Riçmond Parkda final oyununa qatıldı.
Məşhur Tuam qrupu "The Saw Doctors" tərəfindən yazılan "Michael D. Rocking in the Dáil" mahnısının əsas personajıdır. Mahnı ilk olaraq 1994-cü ildə "Small Bit of Love" olaraq buraxıldı və 2002-ci ildə "Play It Again, Sham!" albomuna əlavə edildi.
Kahalabad (Xudabəndə)
Kahalabad - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 569 nəfər yaşayır (118 ailə).
Cülyen Beyker
Cülyen Rouz Beyker — amerikalı müğənni-bəstəkar və multi-instrumentalist. Fibi Bricers və Lüsi Dakus ilə birlikdə yaratdığı Boygenius qrupunun üzvüdür.
Həyatı
Tennessi ştatının Memfis şəhərində anadan olub böyüyən Beyker, Tennessi Dövlət Universitetində tələbə olarkən debüt albomu Srained Ankle (2015) buraxdı. Albom müsbət rəylər aldı və 2015-ci ilin sonunda bir neçə siyahıda yer tutdu. Sonradan Beyker, Matador Records ilə müqavilə imzaladı və daha çox kritik uğur əldə etmək üçün 2017-ci ildə Turn Out the Lights adlı ikinci studiya albomunu dərc etdi. Onun üçüncü albomu, Little Oblivions (2021) daha dolğun səsi əhatə etdi və onun Billboard 200 hit-paradında ilk 40-da yer alan ən yaxşı albomu oldu.
Prezident Administrasiyasının İctimaiyyətlə Əlaqələr İdarəsi (Türkiyə)
Türkiyə Respublikası Prezident Administrasiyasının İctimaiyyətlə Əlaqələr İdarəsi (İletişim Başkanlığı) - 24 iyul 2018-ci il tarixində və 30488 saylı Rəsmi Qəzetdə nəşr olunan 14 nömrəli Prezident Fərmanı ilə yaradılmışdır. Mətbuat və İnformasiya Ümumi Müdirliyinin yerinə açılmışdır və birbaşa Türkiyə prezidentinə bağlıdır. Vəzifələri; ölkənin xaricdə tanıdılma fəaliyyətlərini istiqamətləndirmək, dövlətin tanıdılmasını idarə etmək.
Asterids
Filogen
APG IV-ə görə
Sıfır ili
Sıfır ili (Kxmercə: ឆ្នាំសូន្យ chhnam saun) — 1975-ci ilin aprelində Kambocada Qırmızı kxmerlər tərəfindən elan olunmuşdur. Bunu Fransada 1 ili hadisəsinin analogiyası hesab etmək olar.